**Vincent Lambert** (født 20. september 1976, død 11. juli 2019) var en fransk psykiatrisk sykepleier som opplevde en motorsykkelulykke i 2008 på vei til jobb, noe som medførte en alvorlig hjerneskade og en vegetativ tilstand. Han kunne puste av seg selv uten hjelp av respirator, men ble lam fra halsen og ned i tillegg til å ikke kunne spise på egen hånd. Han fikk mat gjennom en sonde og ble behandlet på et sykehus. Lamberts tilfelle fikk oppmerksomhet fra media hvor det var diskusjoner om det var rett å avslutte den livsnødvendige behandlingen eller ikke. Det var også en debatt om aktiv dødshjelp i Frankrike. Siden Lambert ikke kunne kommunisere tydelig eller å gi klar samtykke, derfor ble sakens avgjørelse ansett som vanskelig å ta.

Saken
-----

Saken begynte i 2014 med at Lamberts kone Rachel Lambert ba om å la han dø, noe som ble til en rettssak. Hun sa at ektemannen hennes hadde fortalt henne flere ganger at han ikke ønsket å bli holdt kunstig i live hvis en ulykke skulle skje, men at han aldri skrev det ned. Både seks av Lamberts åtte søsken og legene som behandlet ham var enige i å avslutte den livreddende behandlingen. Legene mente at han ikke hadde noe form for bevissthet og brukte det som begrunnelse i saken. De mente også at helsetilstanden hans ikke ville bedre seg og prøvde å kjempe for å avslutte behandlingen fem ganger. Både foreldrene til Lambert; Vivianne og Pierre Lambert, i tillegg til to av de andre søskene var uenige i forslaget. Foreldrene hans var i tillegg troende katolikker.

Foreldrene publiserte en video av Lambert for å vise offentligheten at han reagerte på stemmer, kunne smile og gråte for å bevise at han hadde bevissthet og derfor burde få lov til å fortsette å leve, noe legene mente var misvisende og at det var mulig å reagere uten bevissthet. Foreldrene ønsket også hjelp fra den Europeiske menneskerettighetsdomstolen, men i 2015 bestemte et panel med dommere i Strasbourg at å avslutte den livsnødvendige behandlingen ikke strider mot de europeiske menneskerettighetslovene.

Avgjørelsen
-----------

28. juni 2019 vedtok retten at sondenæringen skulle avsluttes. Lambert døde den 11. juli 2019 på sykehuset i Reims 42 år gammel etter å ha blitt holdt kunstig i live i nesten mer enn 10 år. Det tok totalt ni dager fra behandlingen ble avsluttet til han døde. Både det katolske bispedømmet og paven uttalte seg senere at avgjørelsen ikke var riktig hvor de mente at all liv burde beskyttes. Organisasjonen Live Action var også uenig i avgjørelsen.

Se også
-------

* Aktiv dødshjelp

* Assistert selvmord

* Eutanasi

Referanser
----------

1. ↑   www.sfap.org[Hentet fra Wikidata]
2. ↑   www.ouest-france.fr[Hentet fra Wikidata]
3. ↑   «Vincent Lambert est mort, le parquet ouvre une enquête», publisert i Le Figaro, utgitt 11. juli 2019, besøkt 11. juli 2019[Hentet fra Wikidata]
4. ↑   www.lefigaro.fr[Hentet fra Wikidata]
5. ↑   francais.rt.com[Hentet fra Wikidata]
6. ↑   www.lemonde.fr[Hentet fra Wikidata]
7. 1 2 3  «Debatten om dødshjelp: Nå er mannen som splittet Frankrike død». *www.vl.no* **(norsk)**. Besøkt 14. juli 2019.
8. 1 2  Chrisafis, Angelique (2. juli 2019). «French doctors to end life support for man in right-to-die case». *The Guardian* **(engelsk)**. ISSN 0261-3077. Besøkt 14. juli 2019.
9. ↑  «Fransk pasient (42) død etter seks års diskusjon om behandlingsbegrensning». *www.vg.no*. Besøkt 14. juli 2019.
10. ↑  «France gripped by 'right to die' case of tetraplegic former nurse». *The Independent* **(engelsk)**. 27. juli 2015. Besøkt 14. juli 2019.
11. ↑  «Vincent Lambert Dies 9 Days After Being Stripped of Food and Water». *CBN News* **(engelsk)**. 11. juli 2019. Besøkt 14. juli 2019.
12. ↑  Newsroom (11. juli 2019). «TRAGEDY: Vincent Lambert dies after being starved to death in France». *Live Action News* **(engelsk)**. Besøkt 14. juli 2019.
13. ↑  Nicole, Laura (2. juli 2019). «Quadriplegic man reportedly 'cried' when told France has ordered him to be starved to death». *Live Action News* **(engelsk)**. Besøkt 14. juli 2019.

|  |  |
| --- | --- |
| Oppslagsverk/autoritetsdata | VIAF **·** SUDOC
 |